Diari Oficial de la Generalitat Valenciana


Sumari del DOGV 1078, del 05-06-1989 (1989/814058)

RESOLUCIÓ de 10 de maig de 1989, de la Direcció General de Política Forestal i Pesquera, per la qual es fa pública la convocatòria de determinades ajudes d'interès social privat en matèria de pesca, de les previstes en l'Ordre de la Conselleria d'Agricultura i Pesca de 7 d'abril de 1987.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1078

Data del DOGV
:   05-06-1989

Secció del DOGV
:   ALTRES DISPOSICIONS

Número del document
:   1989/814058


Data del document
:   10-05-1989

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 10 de maig de 1989, de la Direcció General de Política Forestal i Pesquera, per la qual es fa pública la convocatòria de determinades ajudes d'interès social privat en matèria de pesca, de les previstes en l'Ordre de la Conselleria d'Agricultura i Pesca de 7 d'abril de 1987.  
L'Ordre de 7 d'abril de 1987, estableix el marc de les inversions de la Conselleria d?agricultura i Pesca en matèria de pesca, pesca de marisc i aqüicultura. En aquesta disposició s'indiquen les finalitats cap a les quals s'estima convenient d'encarrilar la inversió privada per mitjà de les subvencions corresponents o ajudes públiques. Convocar aquestes subvencions o ajudes i acordar-ne les bases correspon a la Direcció General de Política Forestal i Pesquera.  
Fins ara no ha estat atesa la finalitat indicada en l?Ordre de 7 d'abril de 1987, de «modernització i equipament d'embarcacions menors de 9 metres d'eslora», la qual es considera convenient d'iniciar mitjançant la convocatòria corresponent.  
En atenció d'aquests motius he resolt:  
Primer  
La Conselleria d?agricultura i Pesca concedirà ajudes financeres per a la modernització i l?equipament de les embarcacions l?eslora de les quals entre perpendiculars siga major de sis metres i menor de nou, amb destinació a alguna de les finalitats següents:  
a) Equips de propulsió.  
b) Equip radioelèctric.  
c) Sistemes elevadors.  
Segon  
Podran ser beneficiaris de les ajudes les persones físiques o jurídiques que pretenguen de dur a terme les instal·lacions o els equips a què fa referència l'article anterior i que afecten embarcacions que tinguen establerta la base a la Comunitat Valenciana.  
Tercer  
La documentació que conforma l?expedient de sol·licitud d'ajuda es presentarà als Serveis Territorials de la Conselleria d?agricultura i Pesca, de la província en què tinga establerta la base l?embarcació.  
Quart  
La documentació es presentarà per duplicat i consistirà en:  
1) Instància dirigida a l'Il·lm. Sr. Director General de Política Forestal i Pesquera.  
2) Fotocòpia del Document Nacional d'Identitat.  
3) Declaració formal d'altres ajudes que hagen obtingut o sol·licitat per a la mateixa finalitat.  
4) Pressupostos de les inversions a realitzar, indicant-ne els terminis d'inici i finalització.  
5) Fotocòpia compulsada del full de l'assentament de l'embarcació i certificat de l'activitat del vaixell en el darrer any, expedits per l'Autoritat de la Marina.  
6) Acreditació del compliment per part de la persona sol·licitant de les seues obligacions fiscals i amb la Seguretat Social.  
Cinquè  
L'import de les ajudes cobrirà fins un 30% del valor acceptat de la inversió.  
Sisé  
Els Serveis Territorials de la Conselleria d?agricultura i Pesca, a la vista de les sol·licituds i de la documentació aportada, després de fer les comprovacions o l'ampliació de dades que consideren necessàries, en trametran l?expedient amb la seua proposta al Director General de Política Forestal i Pesquera, perquè adopte la resolució oportuna.  
Seté  
Les subvencions aprovades es faran amb càrrec al Programa 714.10 d'Ordenació i Millora de la Producció Pesquera, tenint en compte les disponibilitats dels pressupostos de la Generalitat Valenciana en cada exercici.  
Vuité  
En finalitzar la realització de les inversions la persona interessada haurà de presentar els documents, les factures o les certificacions que acrediten l?execució de la inversió. Els Serveis Territorials de la Conselleria d?agricultura i Pesca supervisaran i certificaran la realització de les inversions com a tràmit previ al pagament de la subvenció.  
Nové  
Aquesta Resolució entrarà en vigor el dia en què la publiquen en el Diari Oficial de la Generalitat Valenciana.  
València, 10 de maig de 1989.   
El Director General de Política Forestal i Pesquera: Guillermo Rivera Pérez.